Legal Document

Category: 208

Text:
19. ΑΠΟΦΑΣΙΣ ΥΠΟΥΡΓΩΝ ΠΡΟΓΡΑΜΜΑΤΙΣΜΟΥ ΚΑΙ ΚΥΒΕΡΝΗΤΙΚΗΣ ΠΟΛΙΤΙΚΗΣ, ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ Αριθ. 56036/1685 της 17 Απρ./4 Μαΐου  1973 (ΦΕΚ Β΄ 509) Περί καθορισμού της κατά τόπον αρμοδιότητος και συνθέσεως του προσωπικού Γραφείων τινών Δ.Α.Π. Έχοντες υπ’ όψει: 1)Τας διατάξεις α)των αρθρ. 6 και 7 του Ν.Δ. 532/1970 «περί συμπληρώσεως των διατάξεων περί Διοικητικής Αποκεντρώσεως», β)των άρθρ. 29 και 31 της υπ’ αριθ. 11020/1972 αποφάσεως του Πρωθυπουργού «περί Οργανώσεως του Υπουργείου Προγραμματισμού και Κυβερνητικής Πολιτικής». 2)Την υπ’ αριθ. 11300/Δ/5.7.1972 απόφασιν του Πρωθυπουργού «περί προσδιορισμού των αρμοδιοτήτων του παρά τω Υπουργείω Προγραμματισμού και Κυβερνητικής Πολιτικής Υπουργού παρά τω Πρωθυπουργώ, των Υφυπουργών, του Γενικού Γραμματέως, ως και των Ανωτάτων και Ανωτέρων Υπαλλήλων του αυτού Υπουργείου» (ΦΕΚ 473, τεύχ. Β΄). 3)Την υπ’ αριθ. 119/6.2.1973 Γνωμοδότησιν του Ανωτάτου Συμβουλίου Δημοσίων Υπηρεσιών, αποφασίζομεν: Άρθρον μόνον.-1.Η έδρα του Γραφείου Διαχειρίσεως Ανταλλαξίμου Περιουσίας Δράμας μεταφέρεται εις την Καβάλαν. 2.Η κατά τας κειμένας διατάξεις διοίκησις και διαχείρισις των ανταλλαξίμων κτημάτων των κειμένων εις την περιφέρειαν του νομού Γρεβενών περιέρχεται εφεξής εις το παρά τη Α΄ Οικονομική Εφορία Λαρίσης Γραφείον Δ.Α.Π. 3.Δια την επάνδρωσιν του κατά την προηγουμένην παράγραφον Γραφείου Δ.Α.Π. μεταφέρονται εις αυτό 4 θέσεις επί βαθμοίς 6-11ω, ήτοι ανά μία εκ των Γραφείων Δ.Α.Π. Χανίων και Ηρακλείου και δύο εκ του τοιούτου Κοζάνης. Η παρούσα δημοσιευθήτω δια της Εφημερίδος της Κυβερνήσεως. 26.Ζ.α.18-19 Υπηρεσία Διαχειρίσεως Ανταλλαξίμων Κτημάτων